Maud Galeskoa

Maud Galeskoa (Maud Charlotte Mary Victoria; Londres, Erresuma Batua, 1869ko azaroaren 26a - ibidem, 1938ko azaroaren 20a) printzesa britainiarra izan zen, bere ezkontzagatik 1896tik aurrera Norvegiako printzesa eta 1906tik aurrera Norvegiako erregina ezkontidea bere senarra, Haakon VII.a, herrialde horretan koroatuak izan zirenean. Galesko Maud printzesa titulua ere bazuen, Galesko printzeen alaba baitzen, geroago Eduardo VII.a Erresuma Batuko erregea eta bere emazte Alexandra Danimarkako printzesa eta Erresuma Batuko erregina ezkontidearen alaba. Norvegiako lehen erregina izan zen 1319tik.

 Bizitza 
ezkerrera|thumb|190x190px|Hiru ahizpak Maud erdian agertzen da, Luisa (ezkerrean) eta Viktoria (eskuinean) 

 Lehen urteak 
Maud Marlborough Housen jaio zen, Londresen. Eduardo VII.a Erresuma Batukoa eta Alexandra Danimarkakoaren alaba izan zen. Galesko printze-printzesen azken alaba izan zen. Jaiotzetik Maud Galesko printzesa deitu zioten. Maitekiro deitzen zioten Harry.

Maudek bere gurasoek Danimarkara, bere amaren lurraldera, urtero egiten zituzten ia bisita guztietan parte hartu zuen, eta sarritan lagundu zien amari eta ahizpei Norvegian eta Mediterraneo itsasoan zehar egindako itsas bidaietan. Bere ahizpa Viktoria eta Luisa printzesekin batera, bere amonaren eskutik, Viktoria Erresuma Batuko erreginaren eskutik, Indiako Koroaren Ordena Inperiala jaso zuen 1887an. Viktoria eta Albertoren Errege Ordenakoa ere bazen, baita Jerusalemgo Ospitaleko San Joan Ordenaren gurutze handikoa ere.
ezkerrera|thumb|190x190px|Mauden ezkontza Buckingham jauregian, Viktoria erreginaren aurrean.

 Ezkontza 
1896an Haakon VII.a Norvegiakoarekin ezkondu zen eta Olav V.a Norvegiakoaren gurasoak izan ziren. 1905ean Norvegiak independentzia lortu zuen Suediatik Haakon eta Maud errege zirela. 1906ko ekainaren 22an koroatu ziren.1896ko uztailaren 22an, Maud Danimarkako errege-familian sartu zen, Danimarkako Karlos printzearekin (gero Haakon VII:a Norvegiakoa) ezkondu zenean, Buckingham Jauregiko kaperan egindako zeremonia batean. Karlos Danimarkako Frederiko printzearen semea zen (ondoren Danimarkako errege Frederiko VIII.a), Mauden amaren neba. Eduardo printzeak, Mauden aitak, Appleton Houseko etxea oparitu zion, senar-emazteek Erresuma Batura egiten zituzten bisitetan bizileku izan zedin.

Danimarkako printzesa bezala, Maud bere senarrarekin bizi izan zen denbora gehiena herrialde hartan, Ingalaterrara bisita ugari eginez. Appleton Housen jaio zen 1903an senar-emazteen seme bakarra, Alexandro printzea.

 Norvegiako erregina 
ezkerrera|thumb|Haakon eta Maud_1906|214x214px 1905eko uztailean, Norvegiako parlamentuak (Storting) Norvegiak Suediarekin zuen batasuna desegin zuen eta koroa eskaini zion Danimarkako Karlos printzeari. Maud printzesa britainiarra zenez, Norvegiako parlamentuak ontzat jo zuen gertaera hori, Erresuma Batuarekin politikoki hurbiltzeko. Urte bereko azaroan, erreferendum batek monarkiaren alde egin zuen Norvegian, eta Karlos printzeak onartu egin zuen eskaintza. Karlosek bere izena aldatu zuen Haakon  jarrita eta Alexandro printzearen izena ere Olaf jarrita. Haakon eta Maud Nidaros katedralean koroatu zituzten, Trondheim-en, 1906ko ekainaren 22an.

Norvegiako erregina zela, Maudek ongintza jarduerak izan zituen, bereziki haurren eta animalien babesarekin lotuta. Eskia praktikatzen ikasi zuen, bere aberri berrian oso ezaguna zen kirola. Kongsseteren errege egoitzan, Oslon, lorategi ingeles bat lantzen aritu zen. Artisten babeslea ere izan zen, eta bere luxuzko arroparengatik ezaguna.

Maud erregina Londresen hil zen 1938ko azaroaren 20an, 68 urte zituela, bihotzekoak jota, Erresuma Batuko hiriburuan ebakuntza egin eta egun gutxira eta 69. urtebetetzea baino 6 egun lehenago. Bere gorpuzkiak Norvegiara eraman zituzten Royal Oak korazatu britainiarrean, Akershus gazteluko mausoleoan lurperatzeko.

Bere omenez, Antartikako Maud Erreginaren Lurra eta Maud Erreginaren Mendiak eta Kanadako Nunavuteko Maud Erreginaren Golkoa izendatu zituzten. Trondheim-en Eskolaurreko Irakaskuntzarako Reina Maud Ikastetxea dago.

 Ondorengotza 
Erreginak arazoak izan zituen haurdun geratzeko. Seme bakarra izan zuen:

 Alexandro (1903-1991), Olaf V.a Norvegiako errege izena hartu zuen
 Ordenak 

 Victoria eta Albertoren Errege Ordenako lehen mailako dama. (Erresuma Batua)
ezkerrera|thumb|164x164px|Monograma.
 Erreferentziak 

 Kanpo estekak 

Kategoria:Londrestarrak
Kategoria:Norvegiako errege-erreginak
Kategoria:Erregina ezkontideak
Kategoria:Londresen hildakoak
Kategoria:Erregeen alabak
Kategoria:Gaixotasun kardiobaskularrek hildakoak
Kategoria:Enperadoreen alabak